open-index/open-wikipedia-markdown huggingface dataset:
Դավիդ Պոպովիչ

**Դավիդ Պոպովիչ** (, ), ռումինացի լողորդ, որը մասնագիտանում է ազատ ոճի լողի մեջ 100 և 200 մետր հեռավորության վրա: 2024 թվականի օլիմպիական չեմպիոն 200 մետր ազատ ոճում, 2022 թվականի աշխարհի կրկնակի չեմպիոն, Եվրոպայի քառակի չեմպիոն։

2022-2024 թվականներին եղել է աշխարհի ռեկորդակիր 100 մետր ազատ ոճում։

## Կարիերա
16 տարեկանում Իտալիայի Հռոմ քաղաքում կայացած լողի Եվրոպայի պատանիների 2021 թվականի առաջնությունում երկու անգամ գերազանցել է պատանիների համաշխարհային ռեկորդը 100 մ ազատ ոճում: Այս ելույթը Պոպովիչին դարձրել է աշխարհի ամենաարագ մարդ լողորդը 2021 թվականի համար՝ գերազանցելով Կլիմենտ Կոլեսնիկովին։

Որակավորվել է Տոկիոյի 2020 թվականի ամառային Օլիմպիական խաղերում՝ լինելով Ռումինիայի հավաքականի ամենաերիտասարդ անդամը։ Օլիմպիական խաղերում 50 մետր ազատ ոճում զբաղեցրել է 40-րդ տեղը, 100 մետր ազատ ոճում՝ 7-րդ, իսկ 200 մետր ազատ ոճում՝ 4-րդ տեղը: 200 մետր ազատ ոճում եզրափակչում Ռումինիայի ռեկորդ սահմանեց (1:44.68) և բրոնզի համար պայքարում ընդամենը 0.02 վրկ զիջեց բրազիլացի Ֆերնանդո Շեֆերին, որը Հարավային Ամերիկայի ռեկորդ սահմանեց:

2021 թվականի սեպտեմբերի 28-ին Բուխարեստի «Դինամոն» հայտարարել է, որ համաձայնության են եկել Պոպովիչի տեղափոխության շուրջ «Ստյաուա Բուխարեստ»։

2022 թվականի հունիսի 20-ին նա դարձավ երկրորդ ամենաերիտասարդ լողորդը, ով հաղթեց աշխարհի գավաթի տղամարդկանց 200 մետր ազատ ոճի մրցումներում (թիմ շոուից հետո) և ընդամենը 17 տարեկան 278 օրական էր։

2022 թվականի օգոստոսի 13-ին նա դարձավ պատմության մեջ 100 մետր ազատ ոճի աշխարհի ամենաերիտասարդ ռեկորդակիրը՝ Հռոմում կայացած Եվրոպայի առաջնությունում ժամացույցը կանգնեցնելով 46,86-ի սահմաններում՝ գերազանցելով Սեզար Սյելուի համաշխարհային ռեկորդը, որը տևեց 13 տարի։

Ֆուկուոկայում կայացած աշխարհի 2023 թվականի առաջնությունում 100 մետր ազատ ոճում դարձել է վեցերորդը, իսկ 200 մետր ազատ ոճում՝ չորրորդը:

2024 թվականի Եվրոպայի առաջնությունում Բելգրադում ոսկե դուբլի հեղինակ է դարձել 100 և 200 մետր ազատ ոճերում:

2024 թվականի հուլիսի 29-ին Փարիզի Օլիմպիական խաղերում 200 մետր հեռավորության վրա դարձել է ոսկե մեդալակիր։ Եզրափակչում նա լողաց 1:44,72-ում (0,19 վրկ-ով ավելի դանդաղ, քան կիսաեզրափակչում) և ընդամենը 0,02 վրկ-ով առաջ անցավ բրիտանացի Մեթյու Ռիչարդսից:

## Անձնական գրառումներ
**Լողավազան 50 մետր**

**Լողավազան 25 մետր**

## Ծանոթագրություններ

Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Բուխարեստի համալսարանի շրջանավարտներ
Կատեգորիա:Ռումինացի լողորդներ
Տարա Բաբուլֆաթ

**Տարա Բաբուլֆաթ** (, ), շվեդ ձյուդոիստ, որը հանդես է գալիս  մինչև 48 կգ քաշային կարգում: 2024 թվականի Ամառային օլիմպիական խաղերի բրոնզե մեդալակիր: Աշխարհի 2024 թվականի առաջնության բրոնզե մեդալակիր: Բաքվում անցկացված «Մեծ սաղավարտի» մրցաշարի հաղթող (2024):

## Կենսագրություն
Տարա Բաբուլֆաթը ծնվել է 2006 թվականի հունվարի 3-ին։

## Կարիերա
2022 թվականին նվաճել է Եվրոպայի կադետների առաջնության չեմպիոնի տիտղոսը, որն անցկացվել է Խորվաթիայում։  Նույն թվականին դարձել է կադետների աշխարհի առաջնության արծաթե մեդալակիր, որը կայացել է Սարաևոյում։

2024 թվականին դարձել է Բաքվի Մեծ սաղավարտի մրցաշարի հաղթող։  Տաշքենդում կայացած Մեծ սաղավարտի շարքի մրցաշարում նվաճել է բրոնզե մեդալ։ 

2023 թվականի նոյեմբերին Մոնպելյեում նշել է իր նորամուտը Եվրոպայի մեծահասակների առաջնությունում, որտեղ մինչև 48 կգ քաշային կարգում դարձել է 7-րդը:

2024 թվականի գարնանը Արաբական Միացյալ Էմիրություններում կայացած աշխարհի նախաօլիմպիական առաջնությունում Տարա Բաբուլֆաթը իր կարիերայում առաջին անգամ նվաճել է բրոնզե մեդալ՝ երրորդ տեղի համար մենամարտում հաղթելով պորտուգալացի մարզիկ Կատարինա Կոշտային և որակավորվելով 2024 թվականի Ամառային օլիմպիական խաղերին մասնակցելու համար։

2024 թվականի Փարիզի Ամառային Օլիմպիական խաղերում նվաճել է բրոնզե մեդալ՝ երրորդ տեղի համար գոտեմարտում հաղթելով ղազախ մարզուհի Աբիբա Աբուժակինովային։

## Ծանոթագրություններ

 
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Շվեդ ձյուդոիստներ
Մոլորվածը (ֆիլմ)

**«Մոլորվածը»** (), խորհրդային գեղարվեստական հեռուստաֆիլմ՝ նկարահանված 1966 թվականին նկարահանված ռեժիսոր Սեմյոն Տումանովի կողմից, Կիրովյան գրող Յուրի Պետուխովի սցենարի հիման վրա (նրա համանուն պատմվածքի հիման վրա):

Հեռուստապրեմիերան տեղի է ունեցել 1966 թվաականի ապրիլի 1-ին: 1967 թվականի հունվարի 16-ին հրապարակվել է:

## Ստեղծման պատմություն
Ֆիլմի արտադրության նախաձեռնողը Նիկոլայ Կրյուչկովն էր։ Նա կարդացել էր գրող Յու. Պետուխովի «Կորած» պատմությունը: Գտնվելով պատմության սյուժեի տպավորությունների տակ՝ Կրյուչկովը հասավ դրա Էկրանավորմանը: Ֆիլմը հրապարակվել է հեռուտատեսությունում 1966 թվականին «Բույն» անվան տակ: Մեկ տարի անց ֆիլմը հայտնվեց մեծ էկրաններին «Մոլորվածը» անվամբ:

## Սյուժե
Դժվար, հետպատերազմական տարիներին ատաղձագործ Եվսեյը (Նիկոլայ Կրոուչկով), վերադառնալով ճակատից, չէր ցանկանում աշխատել հայրենի ավերված կոլտնտեսությունում, և լքելով ընտանիքը՝ գնաց քաղաք: Այնտեղ նա նոր ընտանիք ստեղծեց պարմանուհի Նյուրայի հետ: Սակայն երկար տարիներ անց հերոսը ցավալիորեն սկսեց տանջվել հայրենիքից ու ընտանիքից բաժանման համար: Իր որդու հետ պատահական հանդիպումը բանակից զորակոչվելու ժամանակ, Եվսեյին բերում է առաջին ընտանիքի հետ կեպարը վերականգնելու որոշմանը: Պելագեյան միանգամից չի ներում անհավատարիմ ամուսնուն, սակայն երեխաների համար հանգստացնում է հպարտությունը: Ճակատագիրը շարունակում է փորձությունների ենթարկել նրան. Եվսեյն իմանում է, որ Նյուրկան հայտնվել է բանտում՝ յուրացման համար և երկու երեխաները մնացել են որբ: Ինչպես կվարվի Պելագեյան։

Այսպես են հիշում ժամանակակիցները *Մոլորվածը* ֆիլմի էկրաններին բարձրանալը.Ֆիլմի դուրս գալը հեռուստաէկրաններին սենսացիա առաջացրեց, որին, սակայն, ոչ ոք չէր սպասում: Խոսակցությունները, վեճերը, կամ կարծքիների փոխանակումները այդ ֆիլմի մասին հնարավոր էր լսել մետրոյում, տրոլեյբուսներում, գնացքներում, խանութներում՝ ամենուր, որտեղ քիչ թե շատ մարդաշատ էր: Եվսեյը և Պելագեյը դարձել էին օրվա հերոսները, և չնայած, որ խոսակցությունների մեջ նրանց հաճախ ոչ թե իրենց անուններո էին անվանում, այլ «Կրյուչկով» և «Լիդիա Սմիրնովա», սակայն հենց արտիսների մասին խոսացողները մոռացել էին՝ կարծես խոսքը գնում էր ոչ թե ֆիլմի մասին, այլ ինչ-որ «ուղիղ փոխանցման», հենց կյանքի մասին:

## Դերերում

* Նիկոլայ Կրյուչկով - *Եվսեյ*
* Լիդիա Սմիրնովա - *Պելագեյա*
* Կլարա Լուչկո - *Նյուրա*
* Լարիսա Բարաբանովա - *Լյուսյա*
* Իվան Ժեվագո - *Անատոլի Իվանովիչ*
* Կլավդիա Խաբարովա - *Դաշկա*
* Անատոլի Շալյապին - *Գրիշա*
* Օլյա Զալիգալովա - *Կատյա*
* Ալյոշա Եֆրեմովա - *Վենկա*
* Գեորգի Միլլյար - կոլեկտիվ ֆերմեր - վարորդ
* Վերա Ալտայսկայա - *Պելագեի ընկերուհին*
* Վալենտին Գրաչյով - *Տոլիկ*
* Վիկտոր Ուրալսկի - *Ստեփան*
* Վալենտինա Անանյինա - *Պելագեի ընկերուհին*
* Իյա Մարկս - *Կլիմովնա*
* Նիկոլայ Պոգոդին - *Նիկոլայ - ակորդեոնահար*
* Վիկտոր Մարկին - *Ֆելդշեր*
* Ալեքսանդրա Դանիլովա - *Մարուսյա*

## Աղբյուրներ
* Клара Лучко. Я — счастливый человек: Проза. Воспоминания (мемуары). М.: Вагриус, 2007. ISBN 978-5-9697-0366-7 .
* Лев Парфенов. Кино России: актерская энциклопедия, том 1. 2002. ISBN 5-85646-062-6 .
* Татьяна Иванова, Владич Неделин. Николай Крючков. М.: Искусство, 1984, с. 191—197.

## Ծանոթագրություններ

Կատեգորիա:1966 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Էմմա Թեոֆելուս

**Էմմա Ինամուտիլա Թեոֆելուս** () Նամիբիացի քաղաքական գործիչ, որը 2024 թվականի փետրվարի 9-ի դրությամբ զբաղեցնում է տեղեկատվության, կապի և տեխնոլոգիաների նախարարի պաշտոնը։ 2020 թվականի մարտին նշանակվելիս Թեոֆելուսը եղել է 23 տարեկան և ամենաերիտասարդ կին նախարարը ինչպես Նամիբիայում, այնպես էլ Աֆրիկայում։

## Կարիերա
Թեոֆելուսը նախկին երիտասարդ ակտիվիստ է, որը 2013-ից 2018 թվականներին աշխատել է որպես Մանկական խորհրդարանի փոխնախագահ։ Սկսել է իր կարիերան՝ որպես արդարադատության նախարարությունում իրավաբան աշխատող՝ Նամիբիայի համալսարանից իրավագիտության աստիճան ստանալուց հետո։

Երիտասարդ ղեկավարների նշանակումը բարձր պաշտոններում նորություն չէ Աֆրիկայում: Թեոֆելուսը նշանակվել է Նամիբիայի տեղեկատվության, կապի և տեխնոլոգիաների փոխնախարար 2020 թվականի մարտին՝ որպես Հեյգ Գեյնգոբի երկրորդ ժամկետի մաս։ Նրան հանձնարարվել է աջակցել հասարակայնության հետ կապերի ջանքերին՝ կապված Նամիբիայում COVID-19 համաճարակի դեմ կանխարգելիչ միջոցառումների հետ։ Կաբինետում իր նշանակման ժամանակ Թեոֆելոսը 23 տարեկան է եղել և Աֆրիկայի ամենաերիտասարդ նախարարը։ *Բարձրագույն կրթության ազգային խորհրդի* խորհրդի անդամ է։

Որպես փոխնախարար՝ ղեկավարել է Նամիբիայում Covid-19-ի կանխարգելման վերաբերյալ հանրային իրազեկման արշավը և, որպես խորհրդարանի անդամ, հաջողությամբ ներկայացրել է կանացի հիգիենայի ապրանքները հարկումից ազատելու միջնորդություն: Նախքան իր նշանակումը Թեոֆելուսը եղել է AfriYAN տարածաշրջանային երիտասարդական կազմակերպության Նամիբիայի մասնաճյուղի անդամ, որտեղ ղեկավարել է դեռահասների հղիության դեմ պայքարի և երիտասարդների սեռական և վերարտադրողական առողջության պաշտպանության առաջամարտիկ ջանքերը։

## Ձեռքբերումներ
2020 թվականին Թեոֆելուսը ճանաչվել է 100 ամենաազդեցիկ աֆրիկացի կանանցից մեկը և ցուցակի ամենաերիտասարդ մարդը։ 2021 թվականին Թեոֆելուսը ճանաչվել է BBC-ի տարվա 100 կանանցից մեկը։ Նաև ստացել է Միավորված ազգերի կազմակերպության 2022 թվականի Բնակչության մրցանակը Նամիբիայում կանանց իրավունքների և դեռահասների սեռական և վերարտադրողական առողջության վերաբերյալ իր աշխատանքի համար։

2021 թվականին Թեոֆելոսը խորհրդարանում առաջարկել է վերացնել սանիտարական բարձիկների հարկը։ 2022 թվականին այս առաջարկն ուժի մեջ մտավ, երբ ֆինանսների նախարար Իիպումբու Սիիմին հայտարարել է 2022 թվականի Հարկային փոփոխությունների մասին օրենքի համաձայն սանիտարական բարձիկների վրա ավելացված արժեքի հարկի վերացման մասին, որն ուժի մեջ է մտել 2023 թվականի հունվարի 1-ից։

## Հետաքրքրություններ
Թեոֆելուսի օրենսդրական շահերն են՝ խորհրդարանական վերահսկողությունը, խորհրդարանական ինքնազարգացումը, էլեկտրոնային խորհրդարանը, կլիմայի փոփոխության մասին օրենսդրությունը, երիտասարդների մասնակցությունը խորհրդարանում և խորհրդարանական ուսումնասիրությունները։

## Ծանոթագրություններ

## Արտաքին հղումներ

Կատեգորիա:21-րդ դարի քաղաքական գործիչներ
Կատեգորիա:BBC 100 կին
Կատեգորիա:Աֆրիկայի երկրների քաղաքական գործիչներ
Կատեգորիա:Նամիբիացիներ
Միրան Մարիչիչ

**Միրան Մարիչիչ** (, ), խորվաթ մարզական հրաձիգ, աշխարհի առաջնության բրոնզե մեդալակիր: Օլիմպիական խաղերի բրոնզե մեդալակիր (2024): Պատանիների աշխարհի առաջնության չեմպիոն և Եվրոպայի առաջնության մրցանակակիր:

## Կենսագրություն
Միրան Մարիչիչը ծնվել է 1997 թվականի հունիսի 17-ին Բելովարում։

Սովորել է տեղեկատվական տեխնոլոգիաներ Վարաժդինի կազմակերպման և ինֆորմատիկայի ֆակուլտետում (FOI)։

## Կարիերա
Միրանը հանդես է գալիս «SD Bjelovar 1874» հրաձգության ակումբում՝ իր անձնական մարզիչ Դամիր Բոշնյակի ղեկավարությամբ։ Միրան Մարիչիչը դարձել է 2017 թվականին Զուլայում կայացած աշխարհի պատանեկան առաջնության չեմպիոն։ 2018 թվականի օգոստոսի 31-ից սեպտեմբերի 15-ը Չանգվոնում կայացած հրաձգության աշխարհի մեծահասակների առաջնությունում Մարիչիչը բրոնզե մեդալ է նվաճել 10 մ տարածությունում օդամղիչ հրացանով: Այս արդյունքը Խորվաթիային բերել է 2020 թվականի Տոկիոյի Օլիմպիական խաղերի որակավորում։

Մարիչիչը մասնակցել է 2021 թվականի Օլիմպիական խաղերին։ 10 մետր տարածությունում օդամղիչ հրացանից կրակելիս չի անցել որակավորման փուլը, իսկ 50 մետր հեռավորությունից երեք դիրքերից հրաձգությունում նա դուրս է եկել եզրափակիչ, որտեղ գրավել է վեցերորդ տեղը։

Միրանը 2017 թվականին արժանացել է Դրաժեն Պետրովիչի մրցանակի, որը շնորհվում է տաղանդավոր երիտասարդ մարզիկներին և թիմերին՝ ակնառու մարզական արդյունքների և սպորտի զարգացման համար։ Ճանաչվել է 2017, 2018 և 2019 թվականներին Բելովարի լավագույն մարզիկ:

## Ծանոթագրություններ

Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Խորվաթ հրաձիգներ
Ֆիլիպո Մակկի

**Ֆիլիպո Մակկի** (, ), իտալացի սուսերամարտիկ (ճկասուսեր), 2024 թվականի Ամառային օլիմպիական խաղերի արծաթե մեդալակիր, Եվրոպական խաղերի չեմպիոն, 2023 թվականի Եվրոպայի չեմպիոն, 2024 թվականի Եվրոպայի առաջնության բրոնզե մեդալակիր։

## Կենսագրություն
Պլովդիվում կայացած Եվրոպայի 2023 թվականի առաջնությունում ճկասուսերի անհատական մրցումներում դարձել Է Եվրոպայի չեմպիոն: Եզրափակիչում հաղթել է ֆրանսիացի Էնցո Լեֆորին։

2023 թվականին Կրակովի Եվրոպական խաղերում չեմպիոն է դարձել ճկասուսերի թիմային մրցումներում։ 

2024 թվականին Բազելում կայացած Եվրոպայի առաջնությունում դարձել է ճկասուսերի թիմային մրցաշարի բրոնզե մեդալակիր։ 

2024 թվականի հուլիսին Փարիզի Ամառային օլիմպիական խաղերում անհատական մրցումներում դուրս է եկել եզրափակիչ։ Եզրափակչում նրա մրցակիցը եղել է հոնկոնգցի մարզիկ Էդգար Չենը, որը համառ գոտեմարտում հաղթանակ է տարել 15:14։

## Ծանոթագրություններ

## Արտաքին հղումներ
* Ֆիլիպո Մակկիի էջը Սուսերամարտի ֆեդերացիայի կայքում

Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:21-րդ դարի իտալացիներ
Կատեգորիա:Իտալացի մարզիկներ
Կատեգորիա:Եվրոպայի չեմպիոններ
Նացումի Ցունոդա

**Նացումի Ցունոդա** (, ), ճապոնացի ձյուդոիստ, 2024 թվականի օլիմպիական չեմպիոն, աշխարհի եռակի չեմպիոն, Ասիական խաղերի կրկնակի չեմպիոն։

## Կենսագրություն
2017 թվականին ճապոնացի ձյուդոիստ Նացումի Ցունոդան դարձել է  Հունգարիայի մայրաքաղաք Բուդապեշտում  կայացած աշխարհի առաջնության արծաթե մեդալակիրմինչև 52 կգ քաշային կարգում: Եզրափակչում նա զիջել է իր հայրենակցուհի Այ Սիսիմեին։ 

2018 թվականի Ասիական խաղերում, որոնք տեղի են ունեցել Ինդոնեզիայում՝ Ջակարտայում, մինչև 52 կգ քաշային կարգում Նացումին դարձել է չեմպիոն՝ եզրափակչում հաղթելով Հարավային Կորեան ներկայացնող մարզուհուն:

2021 թվականի աշխարհի առաջնությունում, որը տեղի է ունեցել հունիսին Հունգարիայում՝ Բուդապեշտում, Նացումին նվաճել է ոսկե մեդալ և աշխարհի չեմպիոնի տիտղոսը մինչև 48 կգ քաշային կարգում՝ եզրափակչում հաղթելով իր հայրենակից Վականու Կոգային։ 

2023 թվականի մայիսին Կատարի մայրաքաղաք Դոհայում կայացած աշխարհի առաջնությունում ճապոնացի ձյուդոիստուհին մինչև 48 կգ քաշային կարգում դարձել է չեմպիոն՝ եզրափակչում հաղթելով ֆրանսիացի մարզուհի Շիրին Բուկլիին:

2024 թվականի Փարիզում անցկացված Ամառային օլիմպիական խաղերում Նացումին նվաճել է ոսկե մեդալ՝ եզրափակչում հաղթելով մոնղոլ մարզուհի Բավուուդորժին Բաասանհուին։

## Ծանոթագրություններ

## Արտաքին հղումներ
* Նացումի Ցունոդայի էջը Ձյուդոյի ֆեդերացիայի կայքում
 
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Ձյուդոյի աշխարհի չեմպիոններ
Կատեգորիա:Ճապոնացի ձյուդոիստներ
Հարուկա Ֆունակուբո

**Հարուկա Ֆունակուբո** (ճապ.՝ 舟久保 遥香, Funakubo Haruka, ), ճապոնացի ձյուդոիստ, 2024 թվականի Ամառային օլիմպիական խաղերի բրոնզե մեդալակիր, 2021, 2022 և 2023 թվականների աշխարհի եռակի չեմպիոն։ 2018 թվականի Ասիական ամառային խաղերի հաղթող:

## Կենսագրություն
2018 թվականին Ջակարտայում կայացած Ասիական ամառային խաղերում ճապոնացի մարզուհին մասնակցել է խառը թիմերի մրցումներին, որտեղ Ճապոնիայի հավաքականը դարձել է հաղթող, Իսկ Հարուկան նվաճել է ոսկե մեդալ:

Բուդապեշտում կայացած աշխարհի 2021 թվականի առաջնությունում Հարուկան խառը թիմային մրցաշարում Ճապոնիայի հավաքականի կազմում նվաճել է չեմպիոնական տիտղոսը:

2022 թվականին Տաշքենդում կայացած աշխարհի առաջնությունում Ֆունակուբոն նվաճել է երկու մեդալ՝ հաղթելով խառը թիմային մրցաշարում և երկրորդ տեղը նվաճելով անձնական մրցումներում մինչև 57 կգ քաշային կարգում։

2023 թվականի մայիսին Կատարի մայրաքաղաքում կայացած աշխարհի առաջնությունում ճապոնացի ձյուդոիստուհին մինչև 57 կգ քաշային կարգում դարձել է արծաթե մեդալակիր՝ եզրափակչում զիջելով կանադացի մարզուհի Քրիստե Դեգուչիին:

2024 թվականին Փարիզում կայացած Ամառային օլիմպիական խաղերում բրոնզե մեդալ է նվաճել մինչև 57 կգ քաշային կարգում՝ երրորդ տեղի համար գոտեմարտում հաղթելով բրազիլուհի Ռաֆայել Սիլվային:

## Ծանոթագրություններ

 
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Ձյուդոյի աշխարհի չեմպիոններ
Կատեգորիա:Ճապոնացի ձյուդոիստներ
Նիլոֆար Բայաթ

**Նիլոֆար Բայաթ** (, ), աֆղան իրավաբան, անվասայլակով բասկետբոլիստ և ակտիվիստ, որը ապաստան է գտել Իսպանիայում։

## Կենսագրություն
Նիլոֆարը մեծացել է ոչ ավանդական ընտանիքում, որը թույլ է տվել նրան՝ հաշմանդամ կնոջը, խաղալ բասկետբոլ և իրավաբանություն սովորել Քաբուլում: Երբ երկու տարեկան է եղել, թալիբների հրթիռը հարվածել է Քաբուլի նրանց տանը՝ վնասելով նրա ողնուղեղը և ամբողջովին փոխելով նրա ապրելակերպը։

2021 թվականին թալիբների՝ Քաբուլ մտնելուց երկու օր անց Բայաթը որոշել է հեռանալ երկիրը հանուն իր կյանքի։ Նա օգնության աղմուկ է բարձրացրել իր լրագրող ընկերների միջոցով։ Անտոնիո Պամպլիեգան օգնել է նրան դուրս գալ Քաբուլից՝ տարածելով իր պատմությունը սոցիալական ցանցերում և լոբբինգ անելով Իսպանիայի կառավարությանը՝ ամուսնու հետ Քաբուլից տարհանելու համար անցագիր տրամադրելու համար: 2021 թվականի օգոստոսի 20-ին զույգը Իսպանիայի զինված ուժերի ինքնաթիռով մեկնել է Իսպանիա՝ հարյուր մարդու հետ միասին։

Նիլոֆարն ընդգրկվել է BBC-ի 2021 թվականի 100 կանանց ցանկում։

## Ծանոթագրություններ

Կատեգորիա:Աֆղան փախստականներ
Կատեգորիա:BBC 100 կին
Կատեգորիա:Աֆղան ֆեմինիստներ
Կատեգորիա:Կանանց իրավունքների իրավապաշտպաններ
Կատեգորիա:Ֆեմինիստներ
Կատեգորիա:Կին իրավագետներ
Կատեգորիա:Կին ակտիվիստներ
Լուկա Մխեիձե

**Լուկա Մխեիձե** (, ), վրացական ծագումով ֆրանսիացի ձյուդոիստ, Եվրոպայի առաջնությունների չեմպիոն և մրցանակակիր, 2024 թվականի Ամառային օլիմպիական խաղերի արծաթե մեդալակիր, 2020 թվականի Տոկիոյի Ամառային օլիմպիական խաղերի բրոնզե մեդալակիր։ Հանդես է գալիս թեթևագույն քաշային կարգում (մինչև 60 կգ):

## Կենսագրություն
Ծնվել է 1996 թվականին Վրաստանի մայրաքաղաք Թբիլիսիում: Վրաստանի ամենաերիտասարդ չեմպիոնը ընտանիքի հետ ստիպված է եղել լքել երկիրը 2008 թվականին՝ 12 տարեկան հասակում, Հարավային Օսիայում երկրորդ պատերազմից հետո: Լեհաստանում ութ ամիս մնալուց հետո նա 2010 թվականին տեղափոխվել է Փարիզի արվարձան՝ քաղաքական փախստականի կարգավիճակ ունենալով։

Լուկա Մխեիձեն դարձել Է Ֆրանսիայի պատանիների չեմպիոն։

2018 թվականին Ադրբեջանում կայացած աշխարհի առաջնության երրորդ տուրում նա զիջել է ռուսաստանցի Ռոբերտ Մշվիդոբաձեին և ավարտել մասնակցությունը մրցաշարին:

2020 թվականին Բուդապեշտում դարձել է երրորդը Մեծ սաղավարտի մրցաշարում, 2021 թվականին Տաշքենդում անցկացված Մեծ սաղավարտի մրցաշարում արժանացել է բրոնզե մեդալի։

2021 թվականի ապրիլին Պորտուգալիայի մայրաքաղաք Լիսաբոնում կայացած Եվրոպայի առաջնությունում իսպանացի մարզիկը եզրափակչում լրացուցիչ ժամանակում հաղթել է Ֆրանսիան ներկայացնող Լուկա Մխեիձեին։ Ֆրանսիացին դարձել է երկրորդը և նվաճել մայրցամաքային առաջնության առաջին լուրջ մրցանակը։

Տոկիոյի Ամառային օլիմպիական խաղերի 60 կգ քաշային կարգում առաջին մրցութային օրը Լուկան բրոնզե մեդալ է նվաճել՝ երրորդ տեղի համար գոտեմարտում հաղթելով կորեացի Կիմ Վոն Ջինին։

2024 թվականի Փարիզի Ամառային օլիմպիական խաղերում Լուկան նվաճել է արծաթե մեդալ՝ եզրափակչում զիջելով ղազախ մարզիկ Ելդոս Սմետովին:

## Ծանոթագրություններ

## Արտաքին հղումներ
* Լուկա Մխեիձե

 
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Ձյուդոյի Եվրոպայի չեմպիոններ
Կատեգորիա:Ֆրանսիացի ձյուդոիստներ
Թոմ Մաքյուեն

**Թոմաս Բրյուս Մաքյուեն** (, ), բրիտանացի մարզիկ (ձիասպորտ), թիմային մրցությունների կրկնակի օլիմպիական չեմպիոն (2020 և 2024):

## Մարզական կարիերա
2010 և 2011 թվականներին Մաքյուենը եղել է ձիասպորտի երիտասարդ ձիավորների եվրոպական թիմի կազմում։  2010 թվականին *Major Sweep* ձիով նվաճել է ոսկե մեդալ թիմային մրցումներում, իսկ 2011 թվականին նվաճել է մեկ այլ թիմային ոսկի *Private Rudolph* ձիով: 2007 թվականին եղել է եվրոպական պոնիով ձիասպորտի թիմի կազմում, որտեղ ոսկե մեդալ է նվաճել *Dick Taytoe* ձիով։ 

2018 թվականի ձիասպորտի համաշխարհային խաղերում () հանդես է եկել Toledo de Kerser ձիով՝ զբաղեցնելով 12-րդ տեղը անձնական հաշվարկում և օգնել GBR թիմին նվաճել թիմային ոսկին: 2019 թվականին հաղթել է CCI***** մրցումներում Էտուալ դե Պոյում *Toledo de Kerser* ձիով։ 

Մաքյուենը և *Toledo de Kerser*-ը ընտրվել են 2020 թվականի Ամառային օլիմպիական խաղերում Մեծ Բրիտանիան ներկայացնելու համար և ոսկի են նվաճել թիմային հաշվարկով։ 

Ձիասպորտում ունեցած վաստակի համար 2022 թվականին Մաքյուենը պարգևատրվել է Բրիտանական կայսրության շքանշանով (MBE)։ 

2024 թվականի հունիսին հաստատվել է որպես Մեծ Բրիտանիայի թիմի անդամ, որի կազմում մասնակցել է 2024 թվականի Ամառային օլիմպիական խաղերին Փարիզում  *JL Dublin* ձիով։.

## Ծանոթագրություններ

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Բրիտանացի հեծյալներ
Կատեգորիա:Բրիտանացի մարզիկներ
Յակուբ Պյոտրովսկի

**Յակուբ Պյոտրովսկի** (, ), լեհ ֆուտբոլիստ, "Լուդոգորեց" ակումբի և Լեհաստանի հավաքականի պաշտպան։ 2024 թվականի Եվրոպայի առաջնության մասնակից է։

## Ակումբային կարիերա
2014 թվականին Պետրովսկին սկսել է պրոֆեսիոնալ կարիերան «Вда Свеце» ակումբում։ 2015 թվականին Յակուբը տեղափոխվել է «Հետապնդում»։ Նոյեմբերի 8-ին «Լեգիայի» դեմ խաղում նա իր նորամուտը նշել է Լեհական Էքստրակլասում։ 2017 թվականի սկզբին Պետրովսկին վարձավճարով տեղափոխվել է «Ստոմիլ»։ Սոսնովեցկի «Զագլեմբեի» դեմ խաղում նա իր նորամուտը նշել է  Լեհաստանի Առաջին լիգայում: Վարձակալության ավարտից հետո Պետրովսկին վերադարձել է  «Հետապնդում»: Դեկտեմբերի 10-ին լյուբինսկու «Զագլեմբեի» դեմ խաղում Յակուբը խփել է իր առաջին գոլը ակումբի կազմում։ 2018 թվականի ամռանը Պետրովսկին տեղափոխվել է բելգիական «Գենկ»: Տրանսֆերի արժեքը կազմել է 2 մլն եվրո։ Հոկտեմբերի 28-ին Լիեժի «Ստանդարտ» - ի դեմ խաղում նա իր նորամուտը նշել է Ժյուպիլ լիգայում։

## Ձեռքբերումներ
**«Գենկ»**

* Բելգիայի Չեմպիոն ՝ 2018/19

## Ծանոթագրություններ

## Աղբյուրներ
* Статистика на soccerway
* Профиль на sports.ru

Կատեգորիա:1997 ծնունդներ
Կատեգորիա:Ապրող անձինք
Կատեգորիա:Գենկի ֆուտբոլիստներ
Կատեգորիա:Լեհ ֆուտբոլիստներ
Կատեգորիա:Լեհաստանի հավաքականի ֆուտբոլիստներ
Կատեգորիա:Հոկտեմբերի 4 ծնունդներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Վասլանդ Բևերենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆորտունա Դյուսելդորֆի ֆուտբոլիստներ
Կատեգորիա:Ֆուտբոլիստներ այբբենական կարգով
Ինգրիդ Լորենցեն

**Ինգրիդ Լորենցեն** (), բալետի նորվեգացի պարուհի: 2012 թվականի օգոստոսից նա Նորվեգիայի ազգային բալետի գեղարվեստական ղեկավարն է:

## Վաղ կյանք
Ծնվել է Տրոնհեյմում, նա մեծաացել է Բյասեն շրջանում և հաճախել է Ասվեյենի տարրական և Սվերեսբորգի միջնակարգ դպրոցը: Բալետի ուսուցումը ստացել է Օսլոյի Նորվեգիայի բալետի ազգային ակադեմիայում (1988–89) և Ստոկհոլմի Շվեդիայի թագավորական բալետի դպրոցում։ Նա նաև բալետ է սովորել Նյու Յորքում և Փարիզում։

## Կարիերա
Լորենցենի առաջընթացը տեղի ունեցավ 1991 թվականին՝ երիտասարդ պարողների Եվրատեսիլ մրցույթում Կյերսթի Ալվեբերգի Լոկկի երգի կատարմամբ:Հաջորդ տարի նա պարեց Կրիստին Լավրանսդատտերը Նիդարոսի տաճարում։ 1995-1997 թվականներին նա եղել է Մալմյոի Սկանես պարի թատրոնում:Նա միացել է Նորվեգիայի ազգային բալետին 1997 թվականին՝ դառնալով գլխավոր պարուհի 2000 թվականին: Բացի դասական դերերից, ինչպիսիք են Օդետը և Օդիլը Կարապի լճում, նա հանդես է եկել որպես ժամանակակից, ոչ ավանդական բալերինա ժամանակակից ստեղծագործություններում՝ խորեոգրաֆիայով Ջորջ Բալանշինի, Գլեն Թեթլիի,Ջիրի Կայլնի,Փոլ Լայթֆութի, Սոլ Լեոնի և  Նաչո Դաթոյի:2001 թվականին նա ստացել է Նորվեգիայի պարային քննադատների մրցանակը Քիմ Բրանդստրուպի «Քարե տեղը» ստեղծագործության մեկնաբանության համար։

Լորենցենը համագործակցել է Կյերսթի Ալվեբերգի հետ Բաբելս Բարն, Վոլվեն  (2000) և Նեթ նո (2002) ֆիլմերում։ Նա գլխավոր դեր է խաղացել Լիլի  Ֆրոքեն  Նարջի կինո-բեմական արտադրության մեջ (2003):Նա նաև խաղացել է Եվա Լինդին Գենանս օգ վերդիգեթում:Ազգային թատրոնում (2000թ.) և Սոլվեյգը Պեր Գինտում Տորշովի թատրոնում (2004): Նա առաջին պարուհին էր, ով ստացել էՏելենորի հաղորդակցություն առանց սահմանների մրցանակը 2004 թվականին։ 2012 թվականի օգոստոսի 1-ին հինգ տարի ժամկետով նշանակվել է Նորվեգիայի ազգային բալետի գեղարվեստական ղեկավար։ Ավելի ուշ նրա պայմանագիրը երկարաձգվել է և ներկայումս գործում է մինչև 2022 թվականը:

## Այլ պարտականություններ
Ինգրիդ Լորենցենը ծառայել է Նորվեգիայի Արվեստների խորհրդի և Խորհրդի պարային կոմիտեում: Նա նախագահել է Երաժշտության և կատարողական արվեստի դպրոցների Նորվեգական խորհրդի կողմից առաջարկվող Դրիմ Սքոլարշիփի ժյուրին և եղել է Նորվեգիայի ազգային օպերայի և բալետի կողմից ղեկավարվող բալետի լաբորատորիայի գեղարվեստական խորհրդի անդամ։

## Ծանոթագրություններ

Կատեգորիա:Նորվեգացի պարողներ
Կատեգորիա:Նորվեգացի պարուհիներ
Ծոու Ծինյուան

**Ծոու Ծինյուան** (), չինացի մարմնամարզիկ, օլիմպիական չեմպիոն, աշխարհի քառակի չեմպիոն, Ասիական խաղերի կրկնակի չեմպիոն և արծաթե մեդալակիր։

## Կենսագրություն
Ծոու Ծինյուան ծնվել է 1998 թվականի հունվարի 3-ին Իբինի քաղաքային շրջանում (Սիչուան մարզ)։ Նա սկսել է զբաղվել մարզաձևով երեք տարեկանում։

2017 թվականին Ծոուն առաջին անգամ ընդգրկվել է Չինաստանի հավաքականի կազմում աշխարհի առաջնությանը և գրեթե միանգամից իրեն դրսևորել է մրցաշրջանի գլխավոր միջոցառման ժամանակ։ Երիտասարդ մարզիկը ոսկե մեդալ է նվաճել իր սիրելի գործիքի՝ զուգափայտի վարժություններում՝ առաջ անցնելով աշխարհի չեմպիոն և Օլիմպիական խաղերի հաղթող Օլեգ Վեռնյաևից, ինչպես նաև 2016 թվականի Օլիմպիադայի բրոնզե մեդալակիր Դավիդ Բելյավսկուց։

2018 թվականին չինացի մարզիկը կրկին հանդես է եկել մրցաշրջանի հիմնական միջոցառումներում։ Ասիական խաղերում Ծոուն հաղթել է թիմային բազմամարտում և զուգափայտում, ինչպես նաև արծաթե մեդալ է նվաճել նժույգաթափք վարժությունում։ Մի քանի ամիս անց չինացին պաշտպանել է աշխարհի չեմպիոնի տիտղոսը զուգափայտում և հաղթել Է թիմային մրցակցությունում։

2019 թվականի աշխարհի առաջնությունում Ծոուն դարձել է թիմային բազմամարտի արծաթե մեդալակիր։ Ըստ առանձին սարքերի մրցույթների, չինացի մարզիկը չի կարողացել բարձրանալ պատվո հարթակին նժույգաթափք վարժությունում և չի մացնակցել զուգափայտի եզրափակչին։

## Լավագույն արդյունքներ
*Աշխարհի առաջնություններ*

* Ոսկե մեդալ - 2017 թվականի աշխարհի առաջնություն (Մոնրեալ, Կանադա) (զուգափայտ)
* Ոսկե մեդալ - 2018 թվականի աշխարհի առաջնություն (Դոհա, Կատար) (թիմային բազմամարտ)
* Ոսկե մեդալ - 2018 թվականի աշխարհի առաջնություն (Դոհա, Քաթար) (զուգափայտ)
* Արծաթե մեդալ - 2019 թվականի աշխարհի առաջնություն (Շտուտգարտ, Գերմանիա) (թիմային բազմամարտ)

## Ծանոթագրություններ

## Արտաքին հղումներ
* Ծինյուան մարմնամարզության միջազգային ֆեդերացիայի պաշտոնական կայքում 

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Սպորտային մարմնամարզության աշխարհի չեմպիոններ
Հացունե Միկու

՝ ճապոնական վիրտուալ երգչուհի, որը ստեղծվել է Crypton Future Media ընկերության կողմից 2007 թվականի օգոստոսի 31-ին: Նրա ձայնի սինթեզի համար օգտագործվում է կենդանի երգչուհու ձայնի նմուշառում, օգտագործելով Yamaha Corporation ընկերության Vocaloid ծրագիրը։ Ձայնի մատակարարը ճապոնացի դերասանուհի և երգչուհի (սեյու) Սակի Ֆուջիտան է: Ինքնատիպ կերպարը ստեղծվել է ճապոնացի նկարիչ KEI Garou-ի կողմից, որը նաև աշխատել է Crypton Future Media-ի այլ վոկալոիդների արտաքին տեսքի վրա։ Միկուի երգերով սկավառակները զբաղեցրել են առաջին տեղերը ճապոնական չարթերում։

Հացունե Միկուն ամենահայտնի և սիրված վոկալոիդն է և դարձել է փոփ կուռք։ Կիսաթափանցիկ էկրանի վրա կեղծածավալային պրոյեկցիայի տեխնոլոգիայի շնորհիվ նա նաև կենդանի համերգներ է տալիս բեմերում։ Նրա ֆեյսբուքյան էջին մոտ 2,5 միլիոն օգտատեր է հետևում։

## Պատմություն
Միկույի ձայնային բանկի մշակման աշխատանքների մասին հայտարարվել էր 2007 թվականի հունիսի 25-ին։ Երբ աշխատանքը արդեն 90%-ով ավարտված էր, հայտնի դարձավ նաև նրա անունը։ Ավելի ուշ, 2007 թվականի օգոստոսի 12-ին, Crypton-ի բլոգում հայտարարվեց նրա ազգանունը և բանկի բետա-թեստի մեկնարկի մասին։ Հացունե Միկուն, CV01 կոդային անվանմամբ, դարձավ Character Vocal Series և Character Voice շարքի առաջին վոկալոիդը։ Շատերը սխալմամբ կարծում են, որ նա առաջին վոկալոիդն է, որ թողարկվել է Vocaloid 2 շարժիչի հիման վրա, սակայն առաջինը եղել է Sweet ANN-ը։ Նրա ազգանունը ընտրվել է  և  բառերի համադրությամբ, իսկ անունը՝ «Միկու» (), թարգմանվում է որպես «ապագա»։

Հացունե Միկույի «ձայնի» հիմքը դարձել է ճապոնացի սեյու Սակի Ֆուջիտայի (անգլ. Saki Fujita) ձայնը։ Ի տարբերություն այլ խոսքային սինթեզատորների, ծրագիրը հիմնականում կարգավորված է J-pop և դենս-փոփ երգերի ստեղծման համար, որոնք հաճախ հնչում են անիմեներում, սակայն նաև հնարավոր է ստեղծել այլ ժանրերի երգեր։

Հայտնի ճապոնական վիդեո կայք՝ Nico Nico Douga-ն, մեծ դեր է խաղացել ծրագրի հանրային ճանաչության մեջ։ Ծրագրային ապահովման թողարկումից անմիջապես հետո Nico Nico Douga-ի օգտատերերը սկսեցին տեղադրել իրենց ստեղծած երգերի տեսահոլովակները: Ըստ Crypton-ի՝ հանրահայտ «Յակ ցուփ ցոփ» տեսահոլովակի ռեմիքսը, որտեղ երկրպագուների կողմից ստեղծված Միկույի չիբի տարբերակը կատարում էր երգը Օրիհիմե Ինոուեյի փոխարեն,ցույց տվեց ծրագրի հնարավորությունները ժամանցային մուլտիմեդիա-կոնտենտ ստեղծելու գործում։ Վոկալոիդների հանրային ճանաչության աճի հետ մեկտեղ, Nico Nico Douga-ն դարձավ օգտատերերի ստեղծագործական համագործակցության հարթակ։ Հանրաճանաչ երգերը նկարազարդվում և անիմացվում են 2D և 3D ձևաչափերով մեկ օգտատերերի կողմից, իսկ մյուսներն իրենց հերթին ստեղծում են դրանց ռեմիքսները։

## Անձնական տվյալներ
Հացունե Միկուն 16 տարեկան է, հասակը՝ 158 սմ, քաշը՝ 42 կգ։ Մազերի գույնը՝ փիրուզագույն։ Նրա կերպարը հաճախ պատկերում են պրասով, ինչը դարձել է նրա տարբերակիչ ատրիբուտը։

## Ծանոթագրություններ
Հիֆումի Աբե

**Հիֆումի Աբե** (, ), ճապոնացի ձյուդոյիստ, ձյուդոյի 5-րդ դանի տիրապետող, չորսակի աշխարհի չեմպիոն 66 կգ քաշային կարգում: Երկու անգամ օլիմպիական չեմպիոն 66 կգ քաշային կարգում (2020 և 2024 թվականներին): 2020 թվականի օլիմպիական չեմպիոն՝ Ուտա Աբեի եղբայրը:

## Կենսագրություն
Նա սկսել է զբաղվել ձյուդոյով 6 տարեկան հասակում Hyogo Boys Kodamakai ակումբում, այն բանից հետո, երբ տեսավ ձյուդոյի մրցումները հեռուստացույցով:

Աբեն նվաճել է երկու արծաթե մեդալ երիտասարդական աշխարհի առաջնություններում. նախ 2014 թվականին՝ մինչև 18 տարեկանների մրցաշարում, իսկ հետո՝ մինչև 21 տարեկանների մրցաշարում Ֆորտ-Լոդերդեյլում նույն թվականին: Մի քանի շաբաթ անց, նույն տարում, նա հաղթեց իր առաջին խոշոր միջազգային մրցաշարում՝ նվաճելով Ջիգորո Կանոյի գավաթը, որտեղ հաղթեց Մասաշի Էբինումային, ով Լոնդոնի Օլիմպիական խաղերի բրոնզե մեդալակիր էր և երեք անգամ աշխարհի չեմպիոն:

2016 թվականին կայացած Ճապոնիայի առաջնությունում նա կրկին հաղթեց Մասաշի Էբինումային կիսաեզրափակչում և այնուհետև նվաճեց տիտղոսը: Չնայած այս հաղթանակին, Ռիո դե Ժանեյրոյի Օլիմպիական խաղերում Ճապոնիայի դրոշը պաշտպանելու համար ընտրվեց Մասաշի Էբինուման։ Հուլիսին Աբեն հաղթեց Տյումենում անցկացվող «Մեծ սլեմ» նոր մրցաշարում, իսկ տարեվերջին կրկին նվաճեց Ջիգորո Կանոյի գավաթը:

2017 թվականի փետրվարին նա դարձավ Փարիզում անցկացվող մրցաշարի պատմության ամենաերիտասարդ հաղթողը:

2017 թվականին Բուդապեշտում կայացած աշխարհի առաջնությունում նա հաղթեց իր բոլոր մրցակիցներին և նվաճեց ոսկե մեդալը։ Տարվա վերջում նա նվաճեց իր երրորդ տիտղոսը Ջիգորո Կանոյի գավաթում:

2018 թվականին նա հաղթեց «Մեծ սլեմ» մրցաշարը Եկատերինբուրգում, բայց այնուհետև առաջին անգամ 2015 թվականից սկսած զիջեց Զագրեբի «Գրան Պրի» մրցաշարում մոնղոլ մարզիկ Ալտանսուխի Դովդոնին:

2018 թվականին Բաքվում կայացած աշխարհի առաջնությունում, 66 կգ քաշային կարգում, եզրափակչում նա հաղթեց բոլոր իր մրցակիցներին և նվաճեց երկրորդ ոսկե մեդալը աշխարհի առաջնություններում:

2019 թվականին Տոկիոյում կայացած աշխարհի առաջնությունում նա նվաճեց բրոնզե մեդալը՝ բրոնզե մեդալի համար պայքարում հաղթելով իտալացի մարզիկ Մանուել Լոմբարդոյին:

2021 թվականին Տոկիոյի Օլիմպիական խաղերում նա դարձավ օլիմպիական չեմպիոն:

2023 թվականի մայիսին, Քաթարի մայրաքաղաքում կայացած աշխարհի առաջնությունում, 66 կգ քաշային կարգում, ճապոնացի ձյուդոյիստը դարձավ չեմպիոն՝ եզրափակչում հաղթելով իր հայրենակից Ջոսիրո Մարույամային:

2024 թվականի ամառային Օլիմպիական խաղերում, որոնք տեղի ունեցան Փարիզում, 66 կգ քաշային կարգում նա նվաճեց օլիմպիական ոսկե մեդալը՝ դառնալով երկու անգամ օլիմպիական չեմպիոն: Եզրափակիչ մենամարտում նա հաղթեց բրազիլացի Վիլլյամ Լիմուին:

Նա ավարտել է Ճապոնիայի սպորտի գիտության համալսարանի մենամարտերի ֆակուլտետը: 2019 թվականին նա արժանացել է Asahi TV-ի հատուկ մրցանակին՝ մեծ սպորտային նվաճումների համար, ինչպես նաև Կոբեի հատուկ սպորտային մրցանակին:

Նրա կուռքը ձյուդոյիստ Տադահիրո Նոմուրան է: Ձյուդոյիստի սիրելի հնարքը սեոյինագեն է։

## Ծանոթագրություններ

## Արտաքին հղումներ
* Профиль на сайте Международной федерации дзюдо

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Ձյուդոյի աշխարհի չեմպիոններ
Կատեգորիա:Ճապոնացի ձյուդոիստներ
Քրիստա Դեգուչի

**Քրիստա Դեգուչի** (, ), Ճապոնիայում ծնված կանադացի ձյուդոիստ, 2024 թվականի օլիմպիական չեմպիոն, մինչև 57 կգ քաշային կարգում 2019 և 2023 թվականների աշխարհի կրկնակի չեմպիոն։

Չնայած նրան, որ Դեգուչին հանդես է գալիս Կանադայի ազգային հավաքականում, նա դեռ ապրում և մարզվում է Ճապոնիայի Սիոձիրիի քաղաքում։

## Կենսագրություն
Դեգուչին ծնվել է Ճապոնիայում՝ կանադացի հոր և ճապոնացի մոր ընտանիքում։ Դրանից որոշ ժամանակ անց ծնվել է նրա կրտսեր քույրը՝ Քելլի Դեգուչին, որը նույնպես հանդես է գալիս Կանադայի ձյուդոյի ազգային հավաքականում։ 2017 թվականին Դեգուչին սկսել է ներկայացնել Կանադան ձյուդոյի պաշտոնական մրցաշարերում։ Չնայած նրան, որ նա ծնվել է Ճապոնիայում, նրա հայրը Կանադայից է, և դա թույլ է տվել նրան սկսել ելույթները Կանադայում։ 2012 թվականին Դեգուչիին արդեն դիմել էին Կանադան ներկայացնելու առաջարկով, սակայն այդ պահին նա հրաժարվել էր։ Հասկանալով, որ Օլիմպիական խաղերում հանդես գալու իր լավագույն ընտրությունը կլինի Կանադան, նա ի վերջո համաձայնել է։ 2017 թվականին Դեգուչին սկսել է ներկայացնել Կանադան։

2018 թվականին Կոստա Ռիկայում կայացած ձյուդոյի Համաամերիկյան առաջնության հաղթող է:

2018 թվականին Բաքվում կայացած աշխարհի առաջնությունում մինչև 57 կգ քաշային կարգում նա նվաճել է իր առաջին՝ բրոնզե մեդալը աշխարհի խոշոր մրցումներում։ Կանանց ձյուդոյում նա Կանադայի համար նվաճել է առաջին մեդալը։

2019 թվականի Աշխարհի նախաօլիմպիական առաջնությունում, որը տեղի է ունեցել Տոկիոյում, նա նվաճել է ոսկե մեդալ՝ եզրափակչում հաղթելով ճապոնացի մարզիկ Ցուկասու Յոշիդային։

2021 թվականին նա ոսկե մեդալ է նվաճել Թուրքիայի Անթալիա քաղաքում կայացած ձյուդոյի մրցաշարում։

2022 թվականի օգոստոսին, մասնակցելով իր առաջին խոշոր բազմասպորտային մրցույթին՝ 2022 թվականի Ազգերի Համագործակցության խաղերին, Դեգուչին նվաճել է ոսկե մեդալ՝ 57 կգ քաշային կարգում հաղթելով Անգլիայի մարզուհի Ասելյա Թոփրակին։

2022 թվականին Բաքվում կայացած ձյուդոյի մրցաշարում նվաճել է ոսկե մեդալ։

2023 թվականի մայիսին Կատարում կայացած աշխարհի առաջնությունում կանադացի ձյուդոիստուհին մինչև 57 կգ քաշային կարգում դարձել է չեմպիոն՝ եզրափակչում հաղթելով ճապոնացի մարզուհի Հարուկա Ֆունակուբոյին։

2024 թվականի գարնանը Արաբական Միացյալ Էմիրություններում կայացած աշխարհի նախաօլիմպիական առաջնությունում Քրիստան նվաճել է արծաթե մեդալ, եզրափակչում նա զիջել Է Հարավային Կորեայից մարզուհի Հա Մի-միին։

2024 թվականի Փարիզի ամառային Օլիմպիական խաղերում Քրիստան նվաճել է ոսկե մեդալ՝ եզրափակչում հաղթելով կորեացի մարզուհի Հա Մի-միին։

## Միջազգային արդյունքներ
### Կանադա

### Ճապոնիա

## Ծանոթագրություններ

## Արտաքին հղումներ
* DEGUCHI Christa
* DEGUCHI Christa
* Judo - Christa Deguchi 
* Christa Deguchi
* DEGUCHI Christa

Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Կանադացի օլիմպիական չեմպիոններ
Կատեգորիա:Ձյուդոյի աշխարհի չեմպիոններ
Կատեգորիա:Ճապոնացի ձյուդոիստներ
Կատեգորիա:Կանադացի ձյուդոիստներ
Լուկաս Մերտենս

**Լուկաս Մերտենս** (, ), գերմանացի լողորդ, 2024 թվականի օլիմպիական չեմպիոն 400 մետր ազատ ոճում, աշխարհի առաջնության մրցանակակիր, 2022 թվականի Եվրոպայի չեմպիոն

## Կարիերա
2021 թվականին Տոկիոյի Օլիմպիական խաղերում մասնակցել է 200, 400 և 1500 մետրի ազատ ոճի լողերին, որտեղ չի կարողացել հաղթահարել նախնական փուլի արգելքը։

2022 թվականի հունիսին Բուդապեշտում կայացած Աշխարհի առաջնությունում 400 մետր ազատ ոճում նա նվաճել է արծաթե մեդալ։ Մեկ տարի անց, Ֆուկուոկայի Աշխարհի առաջնությունում, նույն հեռավորության վրա նա եղել է երրորդը։

Հռոմում կայացած Եվրոպայի 2022 թվականի առաջնությունում չեմպիոն է դարձել 400 մետր ազատ ոճում, ինչպես նաև արծաթ է նվաճել 800 մետր ազատ ոճում:

Դոհայում ընթացող աշխարհի 2024 թվականի առաջնությունում 400 մետր ազատ ոճում բրոնզե մեդալ է նվաճել:

2024 թվականի ամառային Օլիմպիական խաղերի լողի ծրագրի առաջին օրը 400 մետր ազատ ոճում նա նվաճել է օլիմպիական ոսկե մեդալ՝ 3:41,78 արդյունքով։

## Ծանոթագրություններ

## Արտաքին հղումներ
* Lukas MAERTENS
* MAERTENS, Lukas
* Lukas MAERTENS
* Lukas Märtens
* Lukas Märtens

 
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Գերմանացի լողորդներ
Սուրաթ Թհանի

**Սուրաթ Թհանի** (թայերեն ՝ คัยยัพระพิน), քաղաք Թաիլանդի հարավում գտնվող նույնանուն գավառում։ Ընկած է Տապի գետի՝ Բանդոն ծովախորշ թափվելու վայրի մերձակայքում, երկրի մայրաքաղաք Բանգկոկից 640 կմ դեպի հարավ-արևմուտք։

## Պատմություն
ներկայիս Սուրաթ Թհանիից ոչ հեռու ընկած Չիայա բնակավայրը հայտնի էր դեռևս Շրիվիջայա կայսրության ժամանակներում և թերևս որոշ ժամանակ եղել է դրա մայրաքաղաքը: 1897 թվականին Չիայան հայտնվել է նորակազմ մի գավառում, որի վարչական կենտրոնն է դարձել Բանդոնը («Բարձունքի գյուղը»): 1915 թվականին արքա Վաչիրավուդհը (Ռամա VI-ը) վարչկենտրոնը վերանվանել է Սուրաթ Թհանի, ինչը նշանակում է «Լավ մարդկանց քաղաք» և շեշտում է դրա բնակիչների նվիրվածությունը բուդդայականությանը: 2007 թվականի մայիսի 4-ին Սուրաթթհանին պաշտոնապես քաղաքի կարգավիճակ է ստացել:

Սուրաթ Թհանիում է գտնվում կաթոլիկ եպիսկոպոսի նստավայրը, որը միակն է Հարավային Թաիլանդում:

## Տնտեսություն
Քաղաքը համարվում է լեռնահանքային արդյունաբերության և փայտանյութի առևտրի կենտրոն: Ունի նավահանգիստ, որն սպասարկում է նաև ձկնորսական նավերի: 30 կիլոմետր դեպի արևմուտք ընկած է օդանավակայանը: Կա երկաթուղային կայարան, որն ընկած է Բանգկոկը Հարավային Թաիլանդին կապող երկաթգծի վրա:

Քաղաքի շուրջը տարածվում են կոկոսյան արմավենու պլանտացիաներ:

## Կլիմա
Քաղաքին բնորոշ է արևադարձային մուսոնային կլիման։ Ամենատաք ամիսն ապրիլն է ՝ 28,9 °C (84 °F) միջին ջերմաստիճանով։ Ամենասառը ամիսը հունվարն է, որի միջին ջերմաստիճանը 25,6 °C է (78 °F):

## Պատկերասրահ

Surat Thani town hall.jpg|Քաղաքապետարանը
Surat Thani Lak Mueang.jpg|Սրբավայրերից մեկը
Surat Thani shrine.jpg|Սրբավայրերից մեկը
Surat Thani cathedral.jpg|Գլխավոր տաճարը
DSC 2793 (6434309311).jpg|Նավամատույցը
Surat Thani District Office 2018.jpg|Գավառային վարչակազմի շենքը
Surat Thani railway station 2.jpg|Երկաթուղային կայարանը
Surat Thani railway station signboard.jpg|Երկաթուղին


## Ծանոթագրություններ

## Գրականություն
* Шанин В. А. Юго-Восточная Азия: Таиланд, Бирма, Лаос, Вьетнам, Камбоджа, Малайзия, Сингапур, Индонезия; М.: Вокруг света, 2008

## Արտաքին հղումներ
*Քաղաքի կայքէջը (թայերեն)
*Քաղաքի կայքէջը 

Կատեգորիա:Թաիլանդի բնակավայրեր
Կատեգորիա:Թաիլանդի քաղաքներ
Թորի Հասք

**Թորի Հասք** (, ), ամերիկացի լողորդուհի։ Օլիմպիական չեմպիոն և 2020 ու 2024 թվականների խաղերի եռակի արծաթե մեդալակիր, 2022 թվականի աշխարհի չեմպիոն։

## Կենսագրություն
Հասքը ծնվել է 2002 թվականի դեկտեմբերի 7-ին Վիրջինիա նահանգի Արլինգտոն քաղաքում։ Մայրը Չինաստանից ԱՄՆ է գաղթել 1991 թվականին։ Նրա հայրը Ջիմ Հասքն է։ Թորիի մայրը նրան լողի էր տարել, երբ նա փոքր աղջիկ էր: Յոթ տարեկանում Թորին արդեն ավելի արագ էր լողում, քան մայրը։ Նա գրավել է Արլինգտոնի ջրային ակումբի պրոֆեսիոնալ մարզիչ Էվան Սթայլզի ուշադրությունը իր արագությամբ և այն փաստով, որ հագնում էր հիդրոկոստյում, քանի որ չէր դիմանում սառը ջրին:

Լողը Հասքի սիրելի մարզաձևը չէր, բայց նա հանգել էր այն եզրակացության, որ իր արդյունքները բարելավվում են մարզվելուն ավելի շատ ժամանակ հատկացնելու շնորհիվ: Սթայլզն ասել է, որ Հասքն իր ամենաաշխատասեր սաներից էր, որը չէր խուսափում ծանր մարզումներից։

Նա սովորել և լողով է զբաղվել Արլինգթոն շրջանի Յորքթաուն ավագ դպրոցում:

Դպրոցն ավարտելուց հետո նա որոշել է սովորել Սթենֆորդի համալսարանում։

## Կարիերա
Նա հաջողակ կարիերա է ստեղծել դեռահաս տարիքում՝ 2019 թվականին Բուդապեշտում կայացած աշխարհի պատանեկան առաջնությունում նվաճելով հինգ ոսկե և մեկ արծաթե մեդալ։ 2019 թվականին նա զբաղեցրեց չորրորդ տեղը Ամերիկայում։

### 2020 թվականի ամառային օլիմպիական խաղեր
2021 թվականին Նեբրասկա նահանգի Օմահա քաղաքում կայացած ԱՄՆ օլիմպիական խաղերում նա սահմանեց ամերիկյան նոր ռեկորդ՝ 55,78 100 մետր բաթերֆլայի կիսաեզրափակչում։ Հաջորդ օրը՝ հունիսի 14-ին, նա կրկին ամերիկյան նոր ռեկորդ սահմանեց՝ 55,66 100 մետր բաթերֆլայի եզրափակիչում, իսկ արդյունքը պատմության մեջ երրորդն էր։ Հասքն տեղ է գրավել 2020 թվականի ԱՄՆ օլիմպիական թիմում։

2020 թվականի ամառային օլիմպիական խաղերի երրորդ օրը Ճապոնիայում՝ Տոկիոյում 100 մետր բատերֆլայի եզրափակիչում Հասքն զբաղեցրեց չորրորդ տեղը՝ հարյուրերորդական վայրկյանով զիջելով բրոնզե մեդալակիր ավստրալացի Էմմա ՄակՔյոնին: Լողի մրցումների իններորդ և վերջին օրը նա մրցեց 4x100 մետր խառըհամակցված լողամրցումի եզրափակիչում թիմակիցներ Ռեգան Սմիթի, Լիդիա Ջոյքոբի և Էբի Վեյցեյլի հետ։ ԱՄՆ-ի թիմը զբաղեցրեց երկրորդ տեղը՝ 3:51,73 ժամանակով՝ ընդամենը 0,13 վայրկյան զիջելով Ավստրալիայի թիմին: Հասքը արժանացել է արծաթե մեդալի։

## Ծանոթագրություններ

 
Կատեգորիա:Ամերիկացի լողորդներ
Կատեգորիա:Ամերիկացի օլիմպիական չեմպիոններ
Կատեգորիա:Սթենֆորդի համալսարանի շրջանավարտներ
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:2024 թվականի Ամառային օլիմպիական խաղերի չեմպիոններ
Դայկի Հասիմոտո

**Դայկի Հասիմոտո** (, ),  ճապոնացի մարմնամարզիկ, օլիմպիական եռակի չեմպիոն, աշխարհի քառակի չեմպիոն, այդ թվում՝ երկու անգամ անհատական ​​բազմամարտում։

## Կարիերա
### 2019
Հասիմոտոն մասնակցել է Գերմանիայի Շտուտգարտ քաղաքում կայացած աշխարհի առաջնությանը, որտեղ նրա թիմը գրավել է երրորդ տեղը։

### 2021
2020 թվականի ամառային Օլիմպիական խաղերում Ճապոնիայի Տոկիոյ քաղաքում Հասիմոտոն մրցում էր Ճապոնիայի թիմի համար, որի կազմում էին նաև Կազումա Կայան, Տակերու Կիտազոնոն և Վատարու Տանիգավան։ Հասիմոտոն թիմի հետ նվաճեց օլիմպիական արծաթը տղամարդկանց բազմամարտում՝ հավաքելով ընդհանուր 262,397 միավոր, ինչը ընդամենը 0,103 միավորով պակաս էր Ռուսաստանի օլիմպիական կոմիտեի հաղթող թիմից։ Նա նաև ոսկե մեդալներ է նվաճել տղամարդկանց անհատական ​​բազմամարտում և բարձր ձողում՝ 88.465 և 15.066 ընդհանուր միավորներով՝ դարձնելով նրան այդ Օլիմպիական խաղերի ամենահաջողակ մարմնամարզիկը։ 19 տարեկան, 11 ամսական և 21 օրական նա դարձավ Ճապոնիայի պատմության մեջ երկրորդ ամենաերիտասարդ մարմնամարզիկը, ով նվաճեց օլիմպիական ոսկին՝ Կենզո Շիրայից հետո, ով 2016 թվականին թիմային ոսկի է նվաճել, մինչդեռ 6 օր փոքր էր, և նաև ամենաերիտասարդ ճապոնացի մարմնամարզիկը, ով նվաճեց օլիմպիական ոսկին տղամարդկանց անհատական ​​բազմակողմ և հորիզոնական ձողում:

## Անձնական կյանք
Հասիմոտոն ծնվել է Նարիտեում, Ճապոնիայում։

Երկու ավագ եղբայրները՝ Տակույան և Կենգոն, նույնպես մարմնամարզիկներ են։ Նրանք ոգեշնչեցին Հասիմոտոյից և սկսեցին զբաղվել մարմնամարզությամբ յոթ տարեկանում Սավարա մանկական ակումբում:

Հասիմոտոն ստացել է երկու մրցանակ։ 2019 թվականին նա ստացել է *Excellence Award-*ը 2019 NHK Ակումբում։ 2020 թվականին նրան շնորհվել է «Ճանապարհ դեպի 2020 թվականի օլիմպիական խաղեր» մրցանակը TV Asahi Big Sports Awards մրցանակաբաշխության ժամանակ։ Սովորում է Ճապոնիայի Տոկիոյի Ջունտենդո համալսարանում։

## Ծանոթագրություններ

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Ճապոնացի մարզիկներ
Վիվիան Կոն

**Վիվիան Կոն Մեն Ուաի** (, ), հոնկոնգցի ձախլիկ սուսերամարտիկ։ Ասիայի եռակի և օլիմպիական խաղերի եռակի չեմպիոնուհի։ 2024 թվականի Փարիզի Օլիմպիական խաղերի կանանց մրցաշարի հաղթող։

## Վաղ կյանք
Կոնը ծնվել է Հոնկոնգում, բայց 2-6 տարեկանում ապրել է Կանադայում։ Մինչ սուսերամարտով զբաղվելը, նա զբաղվել է բալետով և թեկվանդոյով։ Նա սուսերամարտով սկսել է զբաղվել 11 տարեկանում՝ հիմնավորելով, որ «այն թեկվանդոյի արագության ու բալետի վայելչության ամբողջությունն է»։

## Կրթություն
Վիվիան Կոնը սովորել է Շա Տին Քոլեջում, ավարտել է Սթենֆորդի համալսարանի Միջազգային հարաբերություններ բաժնի բակալավրիատը։ 

Այնուհետև նա իրավագիտության մագիստրոսի կոչում է ստացել Չինաստանի Ռենմին համալսարանում նամակագրության միջոցով, երբ գտնվում էր Հոնկոնգում: 2024 թվականի դրությամբ նա սովորում է Հոնկոնգի Չինական համալսարանի Իրավագիտության ֆակուլտետում իրավաբանական դոկտորի կոչման համար և ձգտում է աշխատել Միավորված ազգերի կազմակերպությունում: Այժմ Կոնը արձակուրդ է վերցրել Օլիմպիական խաղերին մասնակցելու համար, սակայն նախկինում մերժել է Կանադան ներկայացնելու առաջարակը։

## Կարիերա
Կոնը մասնակցել է 2016 թվականի Ռիո դե Ժանեյրոյի և 2020 թվականի Տոկիոյի Օլիմպիական խաղերին։ Նա դարձավ առաջին սուսերամարտիկը Հոնկոնգից, ով նվաճեց աշխարհի գավաթի տիտղոսը, երբ հաղթեց  կանանց սուսերամարտի աշխարհի գավաթը Հավանայում, Կուբա 2019 թվականի հունվարին։ 

Կոնը նվաճեց բրոնզե մեդալներից մեկը կանանց սուսերամարտի մրցաձևում 2022 թվականի սուսերամարտի աշխարհի առաջնությունում, որը տեղի ունեցավ Եգիպտոսի Կահիրե քաղաքում։

2024թ․-ի Փարիզի Օլիմպիական խաղերի կանանց մրցաշարում Կոնը քառորդ եզրափակչում հաղթեց Օլենա Կրիվիցկային, իսկ կիսաեզրափակչում՝ Նելլի Դիֆերտին։ 

2024 թվականի Փարիզի Օլիմպիական խաղերի կանանց մրցաշարում Կոնը քառորդ եզրափակչում հաղթեց Օլենա Կրիվիցկային, իսկ կիսաեզրափակչում՝ Նելլի Դիֆերտին։ Եզրափակչում նա  1–7 հաշվով  պարտությունը հաղթահարեց Աուրիան Մալլոյի նկատմամբ և հաղթեց 13–12 հաշվով՝ ապահովելով Հոնկոնգի երրորդ օլիմպիական ոսկե մեդալը։

## Ազդեցություն
2024 թվականի Օլիմպիական խաղերում Կոնի և Չյուն Կա Լոնգի ոսկե մեդալով հաղթանակներից հետո Հոնկոնգի սուսերամարտի դպրոցները հայտնել են հանրային հետաքրքրության զգալի աճի մասին: Սա հիմնականում պայմանավորված էր ծնողների կողմից, ովքեր հնարավորություններ էին փնտրում իրենց երեխաների համար, թեև հարցումների մի մասը նաև հասուն անհատներից էր:

## Մեդալի ռեկորդներ
### Օլիմպիական խաղեր

### Աշխարհի առաջնություն

### Գրան Պրի

### Աշխարհի գավաթ

### Ասիական Առաջնություն

## Ծանոթագրություն

 
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Սթենֆորդի համալսարանի շրջանավարտներ
Կիմ Ու Ջին

**Կիմ Ու Ջին** (,), հարավկորեացի նետաձիգ, օլիմպիական եռակի չեմպիոն թիմային առաջնությունում (2016, 2020 և 2024 թվականներ), աշխարհի 9-ակի չեմպիոն (այդ թվում՝ երեք անգամ անհատական ​​առաջնությունում)։

## Կարիերա
Կիմ Ու Ջինը 2011 թվականի աշխարհի առաջնությանը մասնակցել է Հարավային Կորեայի նետաձգության հավաքականի կազմում, որտեղ նվաճել է երկու ոսկե մեդալ (անհատական ​​և թիմային)։ Չնայած նման արդյունքներին, մարզիկը չի ընդգրկվել Կորեայի օլիմպիական հավաքականի կազմում 2012 թվականի ամառային օլիմպիական խաղերի ժամանակ։

2015 թվականին Կիմ Ու Ջինը կրկին միացել է Կորեայի հավաքականին և դարձել առաջին մարդը 1985 թվականից ի վեր, ով դարձել է աշխարհի կրկնակի չեմպիոն։

2016 թվականի ամառային Օլիմպիական խաղերի որակավորման փուլում Կիմ Ու Ջինը 700 միավորով սահմանել է համաշխարհային ռեկորդ։

Տոկիոյի Օլիմպիական խաղերի թիմային առաջնությունում նա ոսկե մեդալ է նվաճել տղամարդկանց թիմային առաջնությունում։

## Ծանոթագրություններ

Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Հարավկորեացիներ
Կատեգորիա:Օլիմպիական մարզիկներ
Կիմ Ջե Դոկ

**Կիմ Ջե Դոկ** (,), հարավկորեացի նետաձիգ, օլիմպիական եռակի և աշխարհի չեմպիոն։

## Կենսագրություն
Ծնվել է 2004 թվականի ապրիլի 12-ին Սեուլում։

Սկսել է զբաղվել նետաձգությամբ 2013 թվականին, երբ սովորում էր Եչհոնի տարրական դպրոցի երրորդ կուրսում։

## 2020 թվականի Տոկիոյի Օլիմպիական խաղեր
2021 թվականի հուլիսի 23-ին Տոկիոյի Օլիմպիական խաղերում Կիմ Ջե Դոկը Կիմ Ու Ջինի և Օ Ջին Խյոկի հետ ոսկե մեդալ նվաճեց տղամարդկանց թիմային առաջնությունում։ Եզրափակչում կորեացիները հաղթեցին Իտալիայի հավաքականին։

Դրանից հետո նա և Ան Սանը խառը զուգախաղում եզրափակչում հաղթեցին Հոլանդիայի հավաքականին։

### Հետաքրքիր փաստ
Օլիմպիական խաղերի խառը թիմային մրցաշարի կիսաեզրափակիչում ուշադրության արժանացավ այսպես կոչված «Ռոբին Հուդի նետը», որի ժամանակ Ան Սանի նետը թափանցեց Կիմ Ջե Դոկի արձակած նոտի միջով։ Նետերը նվիրաբերվել են Միջազգային օլիմպիական կոմիտեի կողմից երկու մարզիկների համազգեստի հետ միասին և ցուցադրվել Լոզանի ՄՕԿ-ի օլիմպիական թանգարանում:

## Ծանոթագրություններ

## Արտաքին հղումներ
* Kim Je-Deok
* KIM JE DEOK

Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Հարավկորեացիներ
Կատեգորիա:Սեուլ քաղաքում ծնվածներ
Յուտո Հորիգոմե

**Յուտո Հորիգոմե** (, ), ճապոնացի սքեյթբորդիստ, 2020 թվականի ամառային օլիմպիական խաղերի չեմպիոն «սթրիթ» կարգում։ 2021 թվականի սքեյթբորդինգի տղամարդկանց աշխարհի առաջնության ոսկե մեդալակիր (Հռոմ)։

## Անձնական կյանք
Հորիգոմեն ծնվել է Տոկիոյում (Ճապոնիա) և ունի երկու կրտսեր եղբայր: Նա սկսել է սքեյթով զբաղվել Տոկիոյի Murasaki Amazing Square սքեյթ այգում, երբ յոթ տարեկան էր: Նա սքեյթբորդ սովորել է հորից՝ նախկին փողոցային սքեյթբորդիստից։ Հորիգոմեն առաջին անգամ Միացյալ Նահանգներ է մեկնել 14 տարեկանում և ի վերջո տեղափոխվել այնտեղ: Այդ ժամանակից ի վեր նա մասնակցել է ամերիկյան սքեյթբորդինգի բազմաթիվ մրցումների, ինչպիսիք են Tampa Am-ը և Dew Tour-ը:

## Անձնական մրցանակներ
Հորիգոմեն 2017 և 2018 թվականներին ճանաչվել է «Տարվա սքեյթբորդիստ» *Japan Action Sports Awards* մրցանակաբաշխության ժամանակ։

## Ծանոթագրություններ

Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Ճապոնացի մարզիկներ
Կատեգորիա:Օլիմպիական չեմպիոններ
Բարսեղ Մեղրեցի

**Բարսեղ եպիսկոպոս Մեղրեցի** (), հայ հոգևորական գործիչ, Սյունիքի մետրոպոլիտ (1143-1148), Գրիգոր Ե Մեղրեցու եղբայրը։

## Կենսագրություն
Բարսեղ եպիսկոպոսը ծնունդով Մեղրիից է։ Սյունիքի մետրոպոլիտ է եղել 1143-1148 թվականներին։ Հաջորդել է Ստեփանոս Բ-ին։ Նախճավան գավառի Աստապատ գյուղի մոտ ընկնելով Երասխ գետը, խեղդվել է։ Թաղվել է Մաղարդավանքում։ Իրեն հաջորդել է եղբայրը՝ Գրիգոր Ե Մեղրեցին։

Սյունիքի մարզի Տաթևի վանքում, գլխավոր եկեղեցու սրահում պահպանվել է մի արձանագրություն․
# ՅԱՆՈՒՆ Ա(ՍՏՈՒԾՈ)Յ ԱՅՍ Ի
# Մ ԳԻՐԷ Տ(ԵԱՌ)Ն ԲԱՐՍՂ
# Ի, ՈՐ ԱՌԻ ԶՏԱՆՁՈ
# ԻՏՍ Ի ՀԱՅՐԵՆԱՏԵ
# ՐԱՑՍ․ Ի ՏԱՐՈՋՆ։ Դ։
# ԱՒՐ ԺԱՄ Ք[Ր]ԻՍ[Տ]ԱՓՈ
# ՐԱ ԵՒ ՄԽԻԹԱՐԱ
# ԿԱՏԱՐԻՉՔ ՀՐԱ-
# ՄԱՆԱՑՍ ԱՒ[Ր] [ՀՆԵԱ]
# Լ ԵՂԻՑԻՆ։

Ղևոնդ Ալիշանը արձանագրությունում հիշատակվող տեր Բարսեղին նույնացնում է Բարսեղ Մեղրեցու հետ։

## Ծանոթագրություններ

Կատեգորիա:Սյունիքի եպիսկոպոսներ
Կատեգորիա:12-րդ դարի հայ եպիսկոպոսներ